ਸਮੱਗਰੀ: ਓਪੀਨਅਨ ਪੋਲਜ਼ ਮੁਤਾਬਕ ਇਮਰਾਨ ਖ਼ਾਨ ਕਦੇ ਵੀ ਜਿੱਤ ਦੇ ਨੇੜੇ ਨਹੀਂ ਢੁਕ ਸਕੇ।

ਇਮਰਾਨ ਨੇ ਸਾਫ ਸੁਥਰੀਆਂ ਚੋਣਾਂ ਬਾਰੇ ਲਗਾਈਆਂ ਜਾ ਰਹੀਆਂ ਕਿਆਸਅਰਾਈਆਂ ਨੂੰ ਰੱਦ ਕੀਤਾ ਹੈ।

"ਪਾਰਟੀਆਂ ਅਚਾਨਕ ਕਹਿਣ ਲੱਗੀਆਂ ਹਨ ਕਿ ਚੋਣਾਂ ਆਜ਼ਾਦ ਅਤੇ ਨਿਰਪੱਖ ਨਹੀਂ ਹੋਣਗੀਆਂ। ਇਸ ਦਾ ਕਾਰਨ ਇਹ ਹੈ ਕਿ ਸਾਰੇ ਓਪੀਨੀਅਨ ਪੋਲ ਪੀਟੀਆਈ ਦਾ ਉਭਾਰ ਦਿਖਾ ਰਹੇ ਹਨ।"

ਇਹ ਵੀ ਪੜ੍ਹੋ꞉

ਨਵਾਜ਼ ਸ਼ਰੀਫ ਵਾਲੀ ਪਾਕਿਸਤਾਨ ਮੁਸਲਿਮ ਲੀਗ ਪਿਛਲੇ ਪੰਜ ਸਾਲਾਂ ਤੋਂ ਸਰਕਾਰ ਵਿੱਚ ਰਹੀ ਹੈ। ਉਨ੍ਹਾਂ ਦੇ ਹਮਾਇਤੀਆਂ ਦਾ ਕਹਿਣਾ ਹੈ ਕਿ ਫੌਜ ਚੋਣਾਂ ਵਿੱਚ ਇਮਰਾਨ ਦੀ ਪਾਰਟੀ ਦਾ ਪੱਖ ਪੂਰ ਰਹੀ ਹੈ।

ਇਨ੍ਹਾਂ ਚੋਣਾਂ ਨੂੰ ਨਵਾਜ਼ ਸ਼ਰੀਫ ਦੇ ਪਰਿਵਾਰਕ ਦਬਦਬੇ ਵਾਲੀ ਪਾਕਿਸਤਾਨ ਮੁਸਲਿਮ ਲੀਗ ਅਤੇ ਇਮਰਾਨ ਖ਼ਾਨ ਦੀ ਪੀਟੀਆਈ ਵਿੱਚ ਇੱਕ ਮੁਕਾਬਲੇ ਵਜੋਂ ਦੇਖਿਆ ਜਾ ਰਿਹਾ ਹੈ।

ਖ਼ਾਨ ਨੇ ਬੀਬੀਸੀ ਨੂੰ ਦੱਸਿਆ ਕਿ ਉਨ੍ਹਾਂ ਦੀ ਪਾਰਟੀ ਦਾ ਮਿਸ਼ਨ "ਪਾਕਿਸਤਾਨ ਨੂੰ ਮੁੜ ਚੜ੍ਹਦੀਕਲਾ" ਵੱਲ ਜਾਂਦਿਆਂ ਦੇਖਣਾ ਹੈ।

ਇਮਰਾਨ ਖ਼ਾਨ ਨੇ ਭ੍ਰਿਸ਼ਟਾਚਾਰ ਨਾਲ ਲੜਾਈ ਨੂੰ ਹੀ ਆਪਣਾ ਮੁੱਖ ਮੁੱਦਾ ਬਣਾਇਆ ਹੈ। ਉਨ੍ਹਾਂ ਦੇ ਵਿਰੋਧੀ ਨਵਾਜ਼ ਸ਼ਰੀਫ ਨੂੰ ਦੇਸ ਦੀ ਇੱਕ ਭ੍ਰਿਸ਼ਟਾਚਾਰ ਵਿਰੋਧੀ ਅਦਾਲਤ ਨੇ 10 ਸਾਲਾਂ ਦੀ ਸਜ਼ਾ ਸੁਣਾਈ ਹੈ। ਇਹ ਉਸੇ ਜਾਂਚ ਦਾ ਨਤੀਜਾ ਹੈ ਜਿਸ ਦੀ ਵਕਾਲਤ ਇਮਰਾਨ ਖ਼ਾਨ ਹਮੇਸ਼ਾ ਤੋਂ ਕਰਦੇ ਆਏ ਹਨ।

ਉਨ੍ਹਾਂ ਨੇ ਬੀਬੀਸੀ ਨੂੰ ਦੱਸਿਆ ਕਿ ਇਸ ਕੇਸ ਨੇ ਦੇਸ ਵਿੱਚ ਭ੍ਰਿਸ਼ਟਾਚਰ ਦੇ ਮਾਰੂ ਪ੍ਰਭਾਵਾਂ ਬਾਰੇ ਜਾਗਰੂਕਤਾ ਲਿਆਉਣ ਵਿੱਚ ਮਦਦ ਕੀਤੀ ਹੈ। 

ਉਨ੍ਹਾਂ ਕਿਹਾ "ਇਸੇ ਕਰਕੇ ਦੇਸ ਕੋਲ ਆਪਣੇ ਖਰਚੇ ਲਈ ਅਤੇ ਆਪਣੇ ਮਨੁੱਖੀ ਵਿਕਾਸ ਲਈ ਪੈਸਾ ਨਹੀਂ ਹਨ।"

"ਨਾਵਾਜ਼ ਦੇ ਦਾਅਵੇ ਧਿਆਨ ਭਟਕਾਉਣ ਲਈ"

ਹਾਲਾਂਕਿ ਕਈ ਮਾਹਿਰਾਂ ਦੀ ਰਾਇ ਹੈ ਕਿ ਨਵਾਜ਼ ਦਾ ਫੌਜ ਨਾਲ ਟੱਕਰ ਲੈਣਾ ਹੀ ਉਨ੍ਹਾਂ ਨੂੰ ਹੋਈ ਸਜ਼ਾ ਦਾ ਵੱਡਾ ਕਾਰਨ ਹੈ।

ਨਵਾਜ਼ ਦਾ ਦਾਅਵਾ ਹੈ ਕਿ ਫੌਜ ਜਿਸ ਨੇ ਪਾਕਿਸਤਾਨ ਦੀ ਹੋਂਦ ਤੋਂ ਹੁਣ ਤੱਕ ਦੇ ਅੱਧੇ ਤੋਂ ਵੱਧ ਸਮੇਂ ਦੌਰਾਨ ਇਸ ਉੱਪਰ ਕਬਜ਼ਾ ਰੱਖਿਆ ਹੈ, ਹੁਣ ਉਨ੍ਹਾਂ ਨੂੰ ਮੁੜ ਸਰਕਾਰ ਵਿੱਚ ਆਉਣ ਤੋਂ ਰੋਕਣ ਲਈ ਗੰਢਤੁਪ ਕਰਨ ਵਿੱਚ ਲੱਗੀ ਹੋਈ ਹੈ।

ਨਵਾਜ਼ ਦੀ ਪਾਰਟੀ ਦੇ ਕਈ ਉਮੀਦਵਾਰਾਂ ਨੇ ਕਿਹਾ ਹੈ ਕਿ ਖੂਫੀਆ ਏਜੰਸੀਆਂ ਨੇ ਉਨ੍ਹਾਂ ਨੂੰ ਪਾਰਟੀ ਤੋਂ ਵੱਖ ਹੋਣ ਲਈ ਕਿਹਾ ਸੀ। ਪੱਤਰਕਾਰਾਂ ਦਾ ਕਹਿਣਾ ਹੈ ਕਿ ਉਨ੍ਹਾਂ ਨੂੰ ਨਵਾਜ਼ ਪੱਖੀ ਖ਼ਬਰਾਂ ਦੇਣ ਤੋਂ ਰੋਕਿਆ ਗਿਆ ਹੈ।

ਇਮਰਾਨ ਖ਼ਾਨ ਮੁਤਾਬਕ ਵਿਰੋਧੀਆਂ ਨਾਲ ਗਠਜੋੜ ਕਰਕੇ ਤਾਂ ਸਰਕਾਰ ਬਣਾਉਣ ਦਾ ਉਦੇਸ਼ ਹੀ ਖ਼ਤਮ ਹੋ ਜਾਵੇਗਾ।

ਪਾਕਿਸਤਾਨੀ ਫੌਜ ਨੇ ਇਨ੍ਹਾਂ ਸਾਰੇ ਇਲਜ਼ਾਮਾਂ ਦਾ ਖੰਡਨ ਕੀਤਾ ਹੈ। ਲਾਹੌਰ ਦੀ ਇੱਕ ਰੈਲੀ ਵਿੱਚ ਇਮਰਾਨ ਖ਼ਾਨ ਨੇ ਕਿਹਾ ਸੀ ਕਿ ਨਵਾਜ਼ ਦੇ ਦਾਅਵੇ ਲੋਕਾਂ ਦਾ ਭ੍ਰਿਸ਼ਟਾਚਾਰ ਤੋਂ ਧਿਆਨ ਹਟਾਉਣ ਦੀ ਕੋਸ਼ਿਸ਼ ਹਨ।

ਇਹ ਵੀ ਪੜ੍ਹੋ꞉

ਇਮਰਾਨ ਖ਼ਾਨ ਨੂੰ ਕਈ ਲੋਕ ਤਬਦੀਲੀ ਦੇ ਉਮੀਦਵਾਰ ਵਜੋਂ ਦੇਖਦੇ ਹਨ। ਆਪਣੇ ਵਿਰੋਧੀਆਂ ਵਾਂਗ ਇਮਰਾਨ ਕਿਸੇ ਸਿਆਸੀ ਖ਼ਾਨਦਾਨ ਵਿੱਚੋਂ ਨਹੀਂ ਆਉਂਦੇ ਅਤੇ ਨਾ ਹੀ ਉਨ੍ਹਾਂ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਪਾਕਿਸਤਾਨ ਵਿੱਚ ਮੁੱਖ ਵਿਰੋਧੀ ਆਗੂ ਇਮਰਾਨ ਖ਼ਾਨ ਨੇ ਬੀਬੀਸੀ ਨੂੰ ਦੱਸਿਆ ਕਿ ਉਨ੍ਹਾਂ ਦੇ ਵਿਰੋਧੀ ਆਪਣੇ ਪਿਛਲੇ ਰਿਕਾਰਡ ਕਰਕੇ ਹਾਰਨਗੇ।